Okresná prokuratúra Poprad 
Štefánikova 11, 058 01 Poprad 1

Sp. zn. : 1 Pv 1053/09/7706	Poprad, 29.12.2013
EEČ : 2-57-202-2013

U Z N E S E N I E

Trestná vec:	obvinená XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 650/2005 Zbierky zákonov

Rozhodol: 	prokurátorka Okresnej prokuratúry Poprad
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvinenej:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX, 
ako matka XXXXX, nar. XXXXX, ktorej bola rozsudkom Okresného súdu v XXXXX č. XXXXX zo dňa XXXXX, právoplatným dňa XXXXX, nariadená ústavná starostlivosť, ktorá sa vykoná v Reedukačnom centre XXXXX XXXXX, bola povinná poskytovať dieťaťu výživné počnúc dňom 01.10.2008 mesačne vo výške 738,- Sk (24,50 €), ktoré bola povinná poukazovať na účet Reedukačného centra v XXXXX vždy do 20. dňa toho - ktorého mesiaca vopred, pričom dlžné výživné za obdobie od 01.10.2008 do 30.11.2008 vo výške 1.476,- Sk (48,99 €) bola povinná zaplatiť do 15 dní odo dňa právoplatnosti tohto rozsudku na účet Reedukačného centra v XXXXX, súd zároveň predĺžil ústavnú starostlivosť u XXXXX až na jeden rok po dosiahnutí plnoletosti do 24.10.2009, ktorá sa vykoná v Reedukačnom centre v XXXXX, túto svoju vyživovaciu povinnosť úmyselne v Poprade, okres XXXXX, ani inde neplnila od 01.10.2008 do 24.10.2009, pričom bola evidovaná ako uchádzačka o zamestnanie a poberala dávky a príspevky v hmotnej núdzi vo výške 125,57 € od januára 2009, z ktorých svoju vyživovaciu povinnosť mohla plniť, čím jej za uvedené obdobie vznikol dlh na výživnom pre XXXXX XXXXX, vo výške 312,97 €, pretože podľa úmrtného listu v knihe úmrtí matričného úradu XXXXX zomrela dňa 15.09.2011,  

lebo je trestné stíhanie neprípustné podľa § 9 odsek 1 písmeno d/ Trestného poriadku.

Odôvodnenie:
     Uznesením povereného príslušníka Obvodného oddelenia PZ XXXXX sp. zn. ORP-XXXXX zo dňa XXXXX bolo začaté trestné stíhanie a vznesené obvinenie XXXXX, rodenej XXXXX, nar. XXXXX v XXXXX v Českej republike, trvalé bydlisko XXXXX, XXXXX, za prečin zanedbania povinnej výživy podľa § 207 ods. 1 Trestného zákona na tom skutkovom základe, že si úmyselne v Poprade a na iných miestach v období od 01.10.2008 do dnešného dňa neplní svoju zákonom stanovenú vyživovaciu povinnosť vyživovať iného a to vyživovať svoje dieťa XXXXX, nar. XXXXX, kde vyživovacia povinnosť jej vyplýva zo Zákona o rodine ako aj z rozsudku Okresného súdu v XXXXX pod č. konania XXXXX zo dňa XXXXX, ktorý nadobudol právoplatnosť dňom XXXXX, ktorým bola zaviazaná prispievať na výživu XXXXX sumou 738,- Sk (24,50 €) mesačne vždy do 20-teho dňa v mesiaci vopred na účet Reedukačného centra, XXXXX, XXXXX, v uvedenom období nebola evidovaná ako uchádzač o zamestnanie na príslušnom úrade práce, čím jej za uvedené obdobie vznikol dlh na výživnom vo výške 342,96 € (10.332,- Sk).

     Vykonaným skráteným vyšetrovaním bolo zistené, že XXXXX skončila predĺžená ústavná starostlivosť v RC XXXXX dňa 24.10.2009. Obvinená XXXXX za obdobie od 01.10.2008 do 24.10.2009 mala nedoplatok na výživnom vo výške 312,97 €. V uvedenom období neuhradila žiadnu čiastku. Obvinená v uvedenom období nepoberala dávku v nezamestnanosti, nemocenské dávky, bola v evidencii uchádzačov o zamestnanie na Úrade práce, sociálnych veci a rodiny v Poprade od 08.10.2007 do 12.11.2009, od 23.06.2009 bola práceneschopná, nebola majiteľkou žiadnej nehnuteľnosti, nebola evidovaná v živnostenskom registri, nebola evidovaná v Sociálnej poisťovni, od 12.01.2009 mala poberať dávky v hmotnej núdzi a príspevky k dávke vo výške 125,57 €,  od 01.11.2009 do apríla 2011 v sume 62,50 €. Dňa 30.11.2009 bolo po nej vyhlásené pátranie a dňa 16.12.2009 bol na ňu vydaný príkaz na zatknutie Okresným súdom XXXXX pod č. XXXXX.

     Z duplikátu úmrtného listu v knihe úmrtí matričného úradu XXXXX XXXXX je zapísaný 15.9.2011 ako deň úmrtia XXXXX, nar. XXXXX v XXXXX, pričom uvedené rodné číslo sa zhoduje s rodným číslom obvinenej IXXXXX. V rodnom liste XXXXX je meno matky uvedené XXXXX, rodená XXXXX, narodená XXXXX. 

     Podľa § 215 ods. 1 písm. d/ Trestného poriadku prokurátor zastaví trestné stíhanie, ak je trestné stíhanie neprípustné podľa § 9.

     Podľa § 9 ods. 1 písm. d/ Trestného poriadku, trestné stíhanie nemožno začať, a ak už bolo začaté, nemožno v ňom pokračovať a musí byť zastavené proti tomu, kto zomrel alebo bol vyhlásený za mŕtveho.

     Vzhľadom k vyššie uvedenému bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora Okresnej prokuratúry XXXXX do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Jana Pudláková
prokurátorka